rejauldu/bengali-wikipedia huggingface dataset:
রঙিলা দোয়েলরঙিলা দোয়েল পাখি, শরীফ খান, দৈনিক প্রথম আলো। ঢাকা থেকে প্রকাশের তারিখ: নভেম্বর ২২, ২০১৩ খ্রিস্টাব্দ। (বৈজ্ঞানিক নাম:Zoothera dauma) ছোট আকারের পাখি। ইংরেজ প্রকৃতিবিদ গিলবারট হোয়াইটের নামে এর একটি প্রজাতির নামকরণ করা হয়েছে।   বিস্তার  রঙিলা দোয়েলের বিস্তার পূর্ব এশিয়া এবং সাইবেরিয়া। ইউরোপে এ পাখি বিরল।   আকার  রঙিলা দোয়েল আকারে ২৭ সেন্টিমিটারের মত। এরা রংচঙা পাখি। চকচকে জলপাই-বাদামি রঙের পাখি এরা। গলা থেকে পেটজুড়ে কালো রঙের বক্ররেখা রয়েছে। মাথার তালু, পিঠ ও লেজের উপরিভাগটায় ছোট ও মাঝারি মাপের কালচে পালক রয়েছে। লেজের পিছনে আড়াআড়িভাবে কালচে-বাদামি রেখা টানা। ডানার প্রান্তে ও কানের পাশে একটা করে কালো টিপ বসানো। ঠোঁটের গোড়া হলুদ রঙের এবং আগার দিকটা কালচে। পা ও নখের রং গোলাপি রঙের।   খাদ্য  রঙিলা দোয়েল বিভিন্ন পোকামাকড় খেতে পছন্দ করে। উইপোকা এদের কাছে প্রিয় খাদ্য।   গ্যালারি    তথ্যসূত্র    Brazil, Mark (2009) Birds of East Asia, Christopher Helm, London.  Collar, N. J. (2004) Species limits in some Indonesian thrushes, Forktail, 20: 71-87.  Internet Bird Collection. Common Scaly Thrush (Zoothera dauma) . Retrieved 10 January 2010.  Birds of India by Grimmett, Inskipp and Inskipp,   Thrushes by Clement and Hathaway,    বহিঃসংযোগ    White's Thrush caught at the birdringgingstation at Schiermonnikoog, Netherlands.  বিষয়শ্রেণী:নেপালের পাখি বিষয়শ্রেণী:ভারতের পাখি বিষয়শ্রেণী:পাকিস্তানের পাখি বিষয়শ্রেণী:মিয়ানমারের পাখি বিষয়শ্রেণী:লাওসের পাখি বিষয়শ্রেণী:থাইল্যান্ডের পাখি বিষয়শ্রেণী:ভিয়েতনামের পাখি বিষয়শ্রেণী:হিমালয়ের পাখি বিষয়শ্রেণী:১৭৯০-এ বর্ণিত পাখি বিষয়শ্রেণী:জন ল্যাথাম (পক্ষীবিদ) কর্তৃক নামকরণকৃত ট্যাক্সা
লিভোফ্লক্সাসিন (), ফ্লুরোকুইনোলোন্স গ্রুপের একটি অ্যান্টিবায়োটিক।  এটি বিভিন্ন জীবাণু সংক্রামণ যেমন সাইনুসাইটিস, নিউমোনিয়া, মূত্রনালি, প্রোস্টেট ও পাকস্থলীর সংক্রমণ এর চিকিৎসায় ব্যবহৃত হয়। এটি অন্য অ্যান্টিবায়োটিকের সাথে যক্ষ্মা, মেনিনজাইটিস বা পেলভিক ইনফ্ল্যামাটোরি ডিজিজের চিকিৎসায় ব্যবহৃত হয়।   ১৯৯৬ সালে মার্কিন যুক্তরাষ্ট্রে এটি ব্যবহারের জন্য অনুমোদিত  হয়। এটি বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে।  তথ্যসূত্র  বহিঃসংযোগ  U.S. National Library of Medicine: Drug Information Portal – Levofloxacin Levaquin Package Insert Iquix Package Insert Quixin Package Insert  বিষয়শ্রেণী:ফ্লুরোকুইনোলোন্স অ্যান্টিবায়োটিক বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:জাপানি উদ্ভাবন বিষয়শ্রেণী:নাইট্রোজেন হেটেরোসাইকল
গ্রেট বলস অফ ফায়ার ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন এবং ডাব্লিউডাব্লিউই দ্বারা প্রযোজিত র ব্রান্ডের ডাব্লিউডাব্লিউই নেটওয়ার্কের অনুষ্ঠান। এটি ২০১৭ সালের ৯ই জুলাই টেক্সাসের ডালাসে অবস্থিত আমেরিকান এয়ারলাইন্স সেন্টারে আয়োজিত হয়েছে।  এটি গ্রেট বলস অফ ফায়ার কালানুক্রমিকের সর্বপ্রথম অনুষ্ঠান। এটির নামকরণ করা হয়েছে একই নামের একটি গানের নাম অনুসারে, যেটি জেরি লি লেউইসের অনুমতিক্রমে এই অনুষ্ঠানের উদ্ভোবনী সঙ্গীত নির্বাচন করা হয়েছে। এই অনুষ্ঠানের নামটি সামাজিক মাধ্যমে গণ সমালোচনার স্বীকার হয়েছে।https://www.forbes.com/sites/brianmazique/2017/04/28/wwe-announces-new-raw-pay-per-view-with-strange-name/#760fc81025d9  এই অনুষ্ঠানে সর্বমোট ৯টি ম্যাচ সম্পন্ন হয়েছে, যার মধ্যে একটি ছিল প্রাক প্রদর্শন ম্যাচ এবং বাকি ৮টি ছিল মূল অনুষ্ঠানের ম্যাচ। উক্ত অনুষ্ঠানের মেইন ইভেন্টে ব্রক লেসনার সামোয়া জোকে হারিয়ে ডাব্লিউডাব্লিউই ইউনিভার্সাল চ্যাম্পিয়নশিপটি ধরে রেখেছে। আরও ব্রাউন স্ট্রোম্যান রোমান রেইন্সকে এ্যাম্বুলেন্স ম্যাচে হারিয়েছে, ব্রেই ওয়াট সেথ রলিন্সকে এবং সিজারো ও শেইমাস ৩০ মিনিটের আয়রন ম্যান ম্যাচে দ্য হার্ডি বয়েজকে হারিয়ে ডাব্লিউডাব্লিউই র ট্যাগ টিম চ্যাম্পিয়নশিপ ধরে রেখেছে।  ফলাফল  আরও  দেখুন   ডাব্লিউডাব্লিউই নেটওয়ার্কের অনুষ্ঠানের তালিকা  ডাব্লিউডাব্লিউইর অনুষ্ঠানের তালিকা  তথ্যসূত্র  বহিঃসংযোগ    বিষয়শ্রেণী:ডাব্লিউডাব্লিউই বিষয়শ্রেণী:২০১৭-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:ডাব্লিউডাব্লিউই র
মডেল তত্ত্বে β-মডেল (ফরাসি:"bon ordre" থেকে উদ্ভূত, যার অর্থ ভাল-অর্ডার) একটি মডেলকে নির্দেশ করে যা "X  ভাল-অর্ডার" এরূপ বিবৃতির ক্ষেত্রে সঠিক।  এই শব্দটি মোস্তোস্কি (১৯৫৯) দ্বারা ω-মডেলের ধারণাটির শক্তিবৃদ্ধি হিসেবে আবিষ্কার করা হয়। অর্ডিন্যাল দ্বারা নামকৃত সেট-তত্ত্বীয় বৈশিষ্ট্যগুলির জন্য স্বরলিপির বিপরীতে, যেমন  -অবর্ণনীয়তা, এখানে β অক্ষরটি শুধুমাত্র নির্দেশমূলক।  বিশ্লেষণ  β-মডেলগুলি দ্বিতীয়-অর্ডারের পাটিগণিত উপনিয়মগুলোর বিপরীত গাণিতিকতত্ত্বের অধ্যয়নে প্রদর্শিত হয়। এই প্রসঙ্গে, দ্বিতীয়-ক্রম গাণিতিকের নিয়মের একটি β-মডেল হল একটি মডেল M যেখানে যেকোনো Σ 1 1 সূত্রের জন্য  M থেকে পরিমিতি সহ,    যদি,  .   পৃ.147   দ্বিতীয়-ক্রম গাণিতিকের প্রতিটি β-মডেলও একটি ω-মডেল, যেহেতু মডেলের মধ্যে কাজ করে আমরা প্রমাণ করতে পারি যে < একটি সু-ক্রম, তাই < আসলেই মডেলের স্বাভাবিক সংখ্যাগুলির একটি সু-ক্রম।  β-মডেলের জন্য একটি অসম্পূর্ণতা উপপাদ্য রয়েছে: যদি T দ্বিতীয়-ক্রমের গণিতের ভাষায় একটি পুনরাবৃত্ত স্বতঃসিদ্ধ তত্ত্ব হয়, তাহলে T+ এর একটি মডেলের সাথে সাদৃশ্যপূর্ণভাবে কিভাবে T+"টি-এর কোনো মডেল নেই" যদি T-এর একটি মডেল থাকে, T+ এর একটি β-মডেল আছে "কোন গণনাযোগ্য মডেল T-এর β-মডেল নেই" যদি এর একটি β-মডেল থাকে T. একটি অনুরূপ উপপাদ্য যে কোনো প্রাকৃতিক সংখ্যার জন্য β n -মডেলের জন্য ধারণ করে  .   β-মডেলের উপর ভিত্তি করে স্বতঃসিদ্ধ দ্বিতীয়-ক্রম গণিতের নিয়মশক্তির একটি প্রাকৃতিক সূক্ষ্ম বিভাজন প্রদান করে এবং প্রতিফলন নীতিগুলি প্রণয়নের একটি উপায়ও প্রদান করে। উদাহরণস্বরূপ,  ,  "সকলের জন্য" বিবৃতির সমতুল্য  [দ্বিতীয়-ক্রমের সাজানোর], সেখানে একটি গণনাযোগ্য β-মডেলM বিদ্যমান  .  পৃ. 253 (গণনাযোগ্য ω-মডেলগুলি তাদের পূর্ণসংখ্যার সেট দ্বারা উপস্থাপিত হয়, এবং তাদের সন্তুষ্টি একটি প্রবর্তক সংজ্ঞা দ্বারা বিশ্লেষণের ভাষায় আনুষ্ঠানিকতাযোগ্য।) তদুপরি, KP তত্ত্বটি একটি পুনরাবৃত্তি মাহলো মহাবিশ্বের জন্য একটি মান্য অক্ষাংশ স্কিমা সহ প্রসারিত হওয়া (যা প্রায়ই KPM নামে পরিচিত) তত্ত্বটি Δ₁₂-CA+BI+(প্রত্যেকটি সত্য Π₁₃-ফর্মুলা Δ₁₂-CA এর β-মডেল দ্বারা পূর্ণ হয়) তত্ত্বটির যৌক্তিক সমমান।  উপরন্তু,  β-মডেল এবং হাইপারজাম্পের মধ্যে একটি সংযোগ প্রমাণ করে: সমস্ত সেটের জন্য  পূর্ণসংখ্যার,  একটি হাইপারজাম্প আছে যদি একটি গণনাযোগ্য β-মডেল বিদ্যমান থাকে  যেমন  .  পৃ. 251  বোঝার প্রতিটি β-মডেল প্রাথমিকভাবে একটি ω-মডেলের সমতুল্য যা একটি β-মডেল নয়।   সেট তত্ত্ব  একটি β-মডেলের ধারণা দ্বিতীয়-অর্ডার সেট তত্ত্বগুলির মডেলগুলির জন্য সংজ্ঞায়িত করা যেতে পারে (যেমন মর্স-কেলি সেট তত্ত্ব) একটি মডেল  হিসেবে, যার মধ্যে  এর সদস্যতা সম্পর্কগুলি ভালভাবে প্রতিষ্ঠিত এবং যেকোনো সম্পর্ক ,  "R ভালভাবে প্রতিষ্ঠিত" যদি এবং শুধুমাত্র যদি  প্রকৃতপক্ষে ভালভাবে প্রতিষ্ঠিত হয়। যেখানে MK-এর কোনো ন্যূনতম স্থানান্তরিত মডেল নেই, সেখানে MK-এর একটি ন্যূনতম β-মডেল বিদ্যমান।  তথ্যসূত্র   বিষয়শ্রেণী:গাণিতিক যুক্তিবিজ্ঞান
কনৌজ জেলা হল উত্তর ভারতের উত্তরপ্রদেশ রাজ্যের প্রশাসনিক জেলা। এটি গঙ্গা নদীর তীরে অবস্থিত। কানপুরের উত্তর-পশ্চিমে অবস্থিত ঐতিহাসিক শহর কনৌজ একটি প্রশাসনিক কেন্দ্র। ১৯৯৭ সালের ১৮ই সেপ্টেম্বর ফারুখাবাদ জেলা থেকে ভাগ করে এই জেলাটি গঠন করা হয়েছিল। এই জেলার স্থানীয় উপভাষা হল কানৌজি। এখানকার প্রধান ফসল আলু, তৈলবীজ, আখ এবং আরও কিছু গুরুত্বপূর্ণ খাদ্যশস্য। কনৌজ জেলার মোট অঞ্চল ২১২৯.২ বর্গ কিমি। এই জেলার ঐতিহাসিক গুরুত্ব যথেষ্ট। প্রধান পর্যটন কেন্দ্রগুলি হল - গৌরী শংকর মন্দির, অন্নপূর্ণা মন্দির, লাখ বাহোসি পাখিরালয় ইত্যাদি।   ভূগোল   কনৌজ  অবস্থিত। এর গড় উচ্চতা হল ১৩৯ মিটার (৪৫৬ ফুট)।  জেলার প্রধান নদী গঙ্গা, যেটি জেলার উত্তর-পূর্ব সীমান্ত দিয়ে বয়ে গেছে। জেলার অন্য অংশে কালী ও ইশান নদী রয়েছে। কালী নদী জেলার উত্তর সীমান্ত দিয়ে এবং ইশান নদীটি জেলার মধ্য দিয়ে প্রবাহিত হয়েছে।  জেলার আবহাওয়া গ্রীষ্মকালে গরম ও শুষ্ক থাকে এবং শীতকালে আবহাওয়া মনোরম থাকে। জেলার গড় বৃষ্টিপাত প্রায় ৮০ সেন্টিমিটার।  জেলাটির উত্তর দিকে আছে ফারুখাবাদ জেলা, উত্তর-পূর্বে হারদোই জেলা, পূর্বে কানপুর নগর জেলা, দক্ষিণ-পূর্বে কানপুর দেহাত জেলা, দক্ষিণে অরাইয়া জেলা, দক্ষিণ-পশ্চিমে ইটাওয়া জেলা এবং পশ্চিমে মাইনপুরী জেলা। জেলাটি তিনটি তহশিল ও সাতটি উন্নয়ন ব্লকে বিভক্ত। ১৯৯৭ সালের ১৮ই সেপ্টেম্বর ফারুখাবাদ জেলাটিকে বিভক্ত করে কনৌজ জেলা তৈরি হয় এবং এটি এখন কানপুর বিভাগের অন্তর্গত।   জনসংখ্যার উপাত্ত   ২০১১ সালের আদমশুমারি অনুসারে কনৌজ জেলার জনসংখ্যা ১,৬৫৮,০০৫ জন। জনসংখ্যার বিচারে এটি পশ্চিম আফ্রিকার গিনি-বিসাউ বা মার্কিন যুক্তরাষ্ট্রের আইডাহোর জনসংখ্যার প্রায় সমান। জনসংখ্যারভিত্তিতে এটি ভারতে ২৯৯তম স্থানে রয়েছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৯.৩৭% ছিল। কনৌজে প্রতি এক হাজার পুরুষের জন্য ৮৭৯ মহিলা রয়েছে (যৌন অনুপাত), এবং এখানে সাক্ষরতার হার ৭৪.০১%।  ২০১১ সালের ভারতের আদমশুমারির সময়ে, জেলার জনসংখ্যার ৯৭.০৮% প্রধানত হিন্দিতে এবং ২.৮৯% উর্দুতে কথা বলত।2011 Census of India, Population By Mother Tongue  ২০০১ সালে জেলার জনসংখ্যা ১,৩৮৮,৯২৩ ছিল। এর মধ্যে ১,১৫৬,৯৫১ জন (৮৩.৩%) গ্রামাঞ্চলে এবং ২৩১,৯৭২ জন (বা ১৬.৭%) শহরাঞ্চলে বাস করত।   তথ্যসূত্র    বহিঃসংযোগ       বিষয়শ্রেণী:উত্তরপ্রদেশের জেলা
টালিগঞ্জ ক্লাব দক্ষিণ কলকাতার টালিগঞ্জে অবস্থিত একটি কান্ট্রি ক্লাব। এই ক্লাবের জনপ্রিয় নাম টলি ক্লাব। কলকাতার একটি ১৮-হোলবিশিষ্ট গলফ কোর্স এই ক্লাবে অবস্থিত। স্যার উইলিয়াম ক্রুইকশ্যাঙ্ক ১৮৯৫ সালে ঘোড়দৌড়ের জন্য এই ক্লাব প্রতিষ্ঠা করেন। তবে এই ক্লাব প্রতিষ্ঠার অন্যতম উদ্দেশ্য ছিল "সকল প্রকার ক্রীড়ার উন্নতি সাধন"। ১০০ একর জমির উপর এই ক্লাব ও তার ২০০ বছরের পুরনো ক্লাব হাউসটি অবস্থিত।   বহিঃসংযোগ   Golf courses in India  বিষয়শ্রেণী:কলকাতায় ক্রীড়া বিষয়শ্রেণী:ভারতের গলফ ক্লাব ও গলফ কোর্স বিষয়শ্রেণী:১৮৯৫-এ ভারতে প্রতিষ্ঠিত
ওয়াজেদ আলী খান পন্নী (১৮৭১-১৯৩৬) ছিলেন একজন রাজনীতিবিদ ছিলেন।   ইতিহাস  ওয়াজেদ আলী খান পন্নী ছিলেন করটিয়ার জমিদারদের মধ্যে সবচেয়ে প্রজাহিতৈষী। তিনি ১৯২১ সালে জমিদার তথা ময়মনসিংহ জেলা কংগ্রেস ও খেলাফত কমিটির সভাপতি, বঙ্গীয় প্রাদেশিক কংগ্রেস কমিটির সহ-সভাপতি এবং নিখিল ভারত কংগ্রেসের নির্বাহী পরিষদ সদস্য হওয়া সত্ত্বেও ব্রিটিশ বিরোধী আযাদী আন্দোলন করে কারাবরণ করেন । ব্রিটিশ বিরোধী আন্দোলনে তাঁর অনমনীয় মনোভাব ও দৃঢ়তার জন্য ব্রিটিশ মিউজিয়ামে রক্ষিত তাঁর তৈলচিত্রের নিচে লেখা রয়েছে- “One who dified the British.”   জন্ম  ওয়াজেদ আলী খান পন্নী করটিয়ার বিখ্যাত জমিদার পরিবারে ১৪ নভেম্বর ১৮৭১ সালে জন্মগ্রহণ করেন।   কার্যাবলী  চাঁদ মিয়া প্রতিষ্ঠিত পিতামহের নামে করটিয়ার স্থাপিত সরকারী সা'দত কলেজ’(১৯২৬) টাঙ্গাইল তথা বৃহত্তর ময়মনসিংহে শিক্ষা বিস্তারে গর্বোন্নত শিরে দাঁড়িয়ে আছে। করটিয়ায় ইতিহাস খ্যাত মুসলিম এডুকেশন কনফারেন্স অনুষ্ঠিত হয় (১৯১০)। তার উদ্যোগে করটিয়ায় সারা বাংলার মুসলিম শিক্ষা সম্মেলন হয় এবং স্ত্রীর নামে রোকেয়া মাদ্রাসা প্রতিষ্ঠা করেন (১৯২৬)। চাঁদ মিয়া পিতার প্রতিষ্ঠিত মাধ্যমিক বিদ্যালয়কে উচ্চ ইংরেজি শিক্ষার বিদ্যালয়ে উন্নীত করে ‘হাফেজ মাহমুদ আলী ইনস্টিটিউশন’ নামকরণ করেন (১৯০১)। এছাড়া তিনি বহু শিক্ষা প্রতিষ্ঠান, পত্র-পত্রিকা, বই পুস্তক প্রকাশনায় অর্থ দান করেছেন।   উল্লেখ্য  দানের ক্ষেত্রে ওয়াজেদ আলী খান পন্নী অদ্বিতীয় ছিলেন। এজন্যই তাকে ‘দানবীর’, ‘দ্বিতীয় মহসিন’উপাধিতে ডাকা হতো। ২৫ এপ্রিল (শনিবার) ১৯৩৬ সালে তিনি করটিয়ায় শেষ নিশ্বাস ত্যাগ করেন।  তথ্যসূত্র   বিষয়শ্রেণী:১৮৭১-এ জন্ম বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:১৯৩৬-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:টাঙ্গাইল জেলার ব্যক্তি বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি
বিশাখাপত্তনম জেলা; () ভারতের অন্ধ্রপ্রদেশ রাজ্যর একটি জেলা। এটি রাজ্যের নয়টি উপকূলীয় জেলার মধ্যে একটি। বিশাখাপত্তনম শহরে  এই জেলার  প্রশাসনিক সদর দপ্তর অবস্থিত।    ইতিহাস  ১৯৭৯ সালে, বিশাখাপত্তনম জেলা গঠন করা হয় ভিজিয়াগরাম জেলা জেলার অংশ বিভক্ত করে। বিশখাপত্তনম জেলা বর্তমানে রেড করিডোরের একটি অংশ।  জনপরিসংখ্যান thumb|left|বিশাখাপত্তনম জেলার পাদেরু-ঘাট সড়কে উপর কুয়াশা  ২০১১ সালের আদমশুমারি অনুযায়ী, বিশাখাপত্তনম জেলায় মোট ৪২,৮৮,১১৩ জন বসবাস করেন।  এটি জনসংখ্যার হিসাবে ভারতের ৪৪ তম স্থানে (মোট ৬৪০ টির মধ্যে) রয়েছে এবং  রাজ্যের মধ্যে চতুর্থ স্থানে রয়েছে।   জেলাটির প্রতি বর্গ কিলোমিটারে (৯৯০/বর্গ মাইল) বসবাসকারী মানুষের সংখ্যা ৩৮৪ জন বা প্রতি বর্গ কিলোমিটার জনসংখ্যার ঘনত্ব ৩৮৪ জন। [6] ২০০১-২০১১ এর দশকে জনসংখ্যা বৃদ্ধির হার ছিল ১১.৮৯%।   বিশখাপত্তনমে প্রতি ১০০০ জন পুরুষের জন্য মহিলা অনুপাত ১০০৩ জন, এবং জেলার সাক্ষরতার হার ৬৭.৭%।   ২০১১ সালের আদমশুমারি অনুযায়ী বিশাখাপাতনম জেলার জনসংখ্যা ৪২,৮৮,১১৩  জন, যার মধ্যে ৫৭.৯৫% শহুরে।    জনসংখ্যা ৪২,৮৮,১১৩  পুরুষ ২১,৪০,৮৭২ নারী ২১,৪৭,২৪১  বৃদ্ধি (১৯৯১-২০০১) ১৫.৩৫% গ্রামীণ ২২,৫০,৬৫৫ শহুরে ২০,৩৭,৪৫৮ তফসিলি জাতির জনসংখ্যা ২৯১,২৯১ (৭.৬%) তফশিলি উপজাতির জনসংখ্যা ৫,৫৭,৫৭২ (১৪.৫৫%)  ভৌগোলিক অবস্থান  বিশাখাপাতনম জেলা প্রায় ১১,১৬১ বর্গ কিলোমিটার এলাকা (৪,৩০৯ বর্গ মাইল) আয়োতন যুক্ত [8] যা, তুলনামূলকভাবে কানাডার কেপ ব্রেটন দ্বীপের সমতুল্য।   জলবায়ু  অর্থনীতি বিভাগ মন্ডল  পরিবহন  জেলার মোট সড়ক নেটওয়ার্কের দৈর্ঘ্য ৯৪৫.৪৪৩ কিমি (৫৮৭.৪৭১ মাইল)। এছাড়াও  ২৯৮.৭৮৩ কিলোমিটার (১৮৫.৬৫৫ মাইল) সম্প্রসারিত এবং প্রস্তাবিত দৈর্ঘ্য ৬৪৬.৬৬০ কিমি (৪০১.৮৬ মাইল) প্রস্তাবিত সড়ক রয়েছে জেলাটিতে।  শিক্ষা রাজ্যের  বিদ্যালয় শিক্ষা বিভাগ-এর অধীনে অনুমোদিত সরকারি এবং বেসরকারী বিদ্যালয়ে প্রাথমিক ও মাধ্যমিক শিক্ষা প্রদান করা হয়।  এদের মধ্যে ১৬২ টি সরকারি, ২৭৯৩ টি মন্ডল ও জেলা পরিষদ, ৯ টি আবাসিক, ১২২৫ টি বেসরকারি, ৫ টি মডেল, ৩৪ টি কস্তুরবা গান্ধী বালিকা বিদ্যালয়ে (কেজিবিবি), ১৪৭ টি পৌরসভা এবং ৮২৯ টি অন্যান্য ধরনের বিদ্যালয় রয়েছে।  জেলা প্রাথমিক, উচ্চপ্রাথমিক এবং উচ্চমাধ্যমিক বিদ্যালয়গুলিতে ভর্তির মোট ছাত্র সংখ্যা ৬,০৯,৫৮৭ জন।   মন্দির  এন্ডোমেন্টস ডিপার্টমেন্টের পরিচালনাধীন ৩৬ টি মন্দির রয়েছে বিলাখাপত্তনম জেলায়।   thumb|অন্ধ্র প্রদেশের বৌদ্ধ ধর্মাবলম্বী পবিত্র স্থানগুলি বিশাখাপত্তনম জেলার অন্তর্গত পভুরাল্লাকোন্ডা, ববিকোন্ডা, বোজ্জান্নকোন্ডা এবং কোটুরুর ধনদীবাল্লুয় রয়েছে তথ্যসূত্র  বহিঃসংযোগ  বিষয়শ্রেণী:অন্ধ্রপ্রদেশের জেলা বিষয়শ্রেণী:বিশাখাপত্তনম জেলা বিষয়শ্রেণী:১৯৩৬-এ ভারতে প্রতিষ্ঠিত
মাইতে মিশেল রদ্রিগেজ (জন্ম: ১২ জুলাই ১৯৭৮) একজন মার্কিন অভিনেত্রী। তিনি ২০০০ সালে স্বাধীন স্পোর্টস ড্রামা চলচ্চিত্র গার্লফাইট (২০০০)-এ অভিনয়ের মাধ্যমে তার কর্মজীবন শুরু করেন। এতে নিজের অভিনয়ের জন্য তিনি সেরা অভিষেক অভিনয় বিভাগে ইন্ডিপেন্ডেন্ট স্পিরিট অ্যাওয়ার্ড এবং গথাম অ্যাওয়ার্ড জেতেন। রদ্রিগেজ ফাস্ট অ্যান্ড ফিউরিয়াস ফ্র্যাঞ্চাইজিতে লেটি অর্টিজ এবং রেসিডেন্ট ইভিল ফ্র্যাঞ্চাইজিতে রেইন ওকাম্পো চরিত্রে অভিনয় করেছেন। তিনি অ্যাকশন থ্রিলার এস.ডব্লিউ.এ.টি. (২০০৩), জেমস ক্যামেরনের এপিক সাই-ফাই চলচ্চত্র অ্যাভাটার (২০০৯), এবং অ্যাকশন চলচ্চিত্র ব্যাটল: লস অ্যাঞ্জেলেস (২০১১)-এ অভিনয় করেছেন।  জীবনীমূলক চলচ্চিত্র ট্রপিকো ডি স্যাংরে (২০১০)-এ মিনার্ভা মিরাবাল চরিত্রে অভিনয়ের পর রদ্রিগেজ এক্সপ্লয়টেশন চলচ্চিত্র মাচেতে (২০১০) এবং মাচেতে কিলস (২০১৩)-এর প্রধান চরিত্রে এবং অ্যানিমেটেড কমেডি চলচ্চিত্র টার্বো (২০১৩) ও স্মার্ফস: দ্য লস্ট ভিলেজ (২০১৭)-এ অভিনয় করেন। এছাড়া হেইস্ট চলচ্চিত্র উইডোজ (২০১৮)-এ তার অভিনয় সমালোচকদের নিকট প্রশংসিত হয়।  চলচ্চিত্রের বাইরে রদ্রিগেজ টেলিভিশন সিরিজ লস্ট (২০০৫–২০০৬; ২০০৯–২০১০)-এ আনা লুসিয়া কর্টেজ চরিত্রে অভিনয় করেন এবং অ্যানিমে ইমমর্টাল গ্র্যান্ড প্রিক্স (২০০৫–২০০৬)-এর ইংরেজি ভাষার সংস্করণে লিজ রিকারোর চরিত্রে কণ্ঠ দেন। তিনি অ্যাভাটার এবং ফাস্ট অ্যান্ড ফিউরিয়াস-এর ভিডিও গেম স্পিন-অফে তার চরিত্রগুলোতে পুনরায় অভিনয় করেন এবং ট্রু ক্রাইম: স্ট্রিটস অফ এলএ (২০০৩), ড্রাইভার ৩ (২০০৪), হ্যালো ২ (২০০৪), এবং কল অফ ডিউটি: ব্ল্যাক অপস ২ (২০১২)-এও উপস্থিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:টেক্সাসের এলজিবিটিকিউ ব্যক্তি বিষয়শ্রেণী:পুয়ের্তো রিকান বংশোদ্ভূত মার্কিন অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন বন্দী ও আটক বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:২০শ শতাব্দীর মার্কিন অভিনেত্রী
ফিরোজপুর জেলা হল ভারতের পাঞ্জাব রাজ্যের একটি জেলা। ফিরোজপুর শহরটির জেলা সদর। ২০১১ সালের ভারতীয় জনগণনা অনুসারে ফিরোজপুর জেলার মোট জনসংখ্যা ছিল ২,০২৯,০৭৪ জন এবং আয়তনে ২১৯০ বর্গ কিলোমিটার।  ফিরোজপুর জেলার সদরশহর ফিরোজপুর। এটি দশটি গেটের ভিতরে অবস্থিত — অমৃতসারি গেট, ওয়ানসি গেট, মাখু গেট, জীরা গেট, বাগদাদী গেট, মরি গেট, দিল্লি গেট, মগজানি গেট, মুলতানি গেট এবং কাসুরি গেট।   জনসংখ্যার উপাত্ত   জনসংখ্যা  ২০১১ সালের ভারতীয় জনগণনা অনুসারে ফিরোজপুর জেলা মোট জনসংখ্যা ছিল ২,০২৯,০৭৪ জন।Population - Firozpur Online জনসংখ্যার হিসাবে জেলাটি ভারতে ২৩০তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৮০ জন লোক বসবাস করে (প্রতি বর্গমাইলে ৬৪০ জন)। ২০০১-২০১১ এর দশকে ফিরোজপুর জেলার জনসংখ্যা বৃদ্ধির হার ছিল ১৬.০৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৯৩ জন নারী রয়েছে। সাক্ষরতার হার ৬৯.৮%।   ফিরোজপুর শহর  ফিরোজপুর, ফিরোজপুর জেলার একটি শহর ও পৌরসভা এলাকা।   জনসংখ্যার উপাত্ত  ২০১১ সালের ভারতীয় জনগণনা অনুসারে ফিরোজপুর শহরের জনসংখ্যা হল ৯৫,৪৫১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ফিরোজপুর এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।  ২০১১ সালের আদমশুমারি অনুসারে ফিরোজপুর শহরের জনসংখ্যা হল ১,১০,০৯১জন। এর মধ্যে পুরুষ ৫৮,৪০১জন, এবং নারী ৫১,৬৯০জন। সাক্ষরতার হার ৭৯.৭৫%।    আবহাওয়া  ফিরোজপুর জেলার জলবায়ু মূলত  শুষ্ক এবং প্রখর গ্রীষ্ম, অল্প বর্ষা ও একটি আরামদায়ক শীতকালীন আবহাওয়া দ্বারা চিহ্নিত করা যায়। সারা বছরকে চারটি ঋতুতে ভাগ করা যায়। নভেম্বর থেকে মার্চ শীত,জুন অবধি গ্রীষ্ম,জুলাই থেকে মধ্য সেপ্টেম্বর অবধি দক্ষিণ পশ্চিম মৌসুমি বায়ুর জন্য বর্ষা। মধ্য সেপ্টেম্বর থেকে অক্টোবর অবধি বর্ষা পরবর্তী সময়।     ফিরোজপুর বিধানসভা কেন্দ্র  ফিরোজপুর লোকসভা কেন্দ্রটি পাঞ্জাব রাজ্যের ১৩টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। ফিরোজপুর লোকসভা কেন্দ্রটি ৯টি বিধানসভা কেন্দ্র নিয়ে গঠিত। এগুলি হল-   ফিরোজপুর শহর  ফিরোজপুর গ্রামীণ  গুরু হার সহাই  জালালাবাদ  ফাজিলকা   আবোহর  বালুয়ানা  মালৌত  মুক্তসর   ফিরোজপুর বিধানসভা কেন্দ্র বিজয়ী বর্তমান ও প্রাক্তন সংসদ  ফিরোজপুর বিধানসভা কেন্দ্র বিজয়ী বর্তমান সংসদ শিরোমণি অকালী দলের সদস্য সুখবীর সিং বাদল এবং এবং প্রাক্তন সংসদ ছিলেন শিরোমণি অকালী দলের সদস্য শের সিং ঘুবায়া।  তথ্যসূত্র  বিষয়শ্রেণী:পাঞ্জাবের (ভারত) জেলা বিষয়শ্রেণী:ফিরোজপুর জেলা
সাতকানিয়া আদর্শ মহিলা কলেজ বাংলাদেশের চট্টগ্রাম জেলার নারী শিক্ষার একটি অন্যতম বিদ্যাপীঠ।   অবস্থান  প্রতিষ্ঠানটি চট্টগ্রাম জেলার সাতকানিয়া পৌরসভায় অবস্থিত।   ইতিহাস  সাতকানিয়া আদর্শ মহিলা কলেজ ১৯৯৩ সালের ১৭ ডিসেম্বর সাবেক জাতীয় সংসদ সদস্য শাহজাহান চৌধুরী কর্তৃক প্রতিষ্ঠিত হয়।  ২০১৭ সালের ৫ মার্চ কলেজটির তৎকালীন সভাপতি নুরুল আবছার চৌধুরীর নেতৃত্বে কলেজে ডিগ্রি (পাস) কোর্স চালু করা হয়।   কলেজ গভর্নিং বডি  কলেজটি পরিচালনার জন্য একটি ১৫ সদস্যের কলেজ গভর্নিং বডি রয়েছে, যার সভাপতি জনাব নুরুল আবছার চৌধুরী। http://suprobhat.com/%E0%A6%B8%E0%A6%BE%E0%A6%A4%E0%A6%95%E0%A6%BE%E0%A6%A8%E0%A6%BF%E0%A7%9F%E0%A6%BE-%E0%A6%86%E0%A6%A6%E0%A6%B0%E0%A7%8D%E0%A6%B6-%E0%A6%AE%E0%A6%B9%E0%A6%BF%E0%A6%B2%E0%A6%BE-%E0%A6%95%E0%A6%B2/   শিক্ষকবৃন্দ  কলেজের বর্তমান অধ্যক্ষ রুহুল কাদের (ভারপ্রাপ্ত)   অবকাঠামো  কলেজটিতে বর্তমানে একাধিক একাডেমিক ভবনের পাশাপাশি মসজিদ, বঙ্গবন্ধু কর্ণার, আইসিটি ভবন, শহীদ মিনার, খেলার মাঠ রয়েছে।   শিক্ষা কার্যক্রম  এটি একটি স্নাতক পর্যায়ের মহিলা শিক্ষাপ্রতিষ্ঠান। এটি জাতীয় বিশ্ববিদ্যালয়ের অন্তর্ভুক্ত। জাতীয় বিশ্ববিদ্যালয়, ২৪ জানুয়ারি’১৭ স্মারক নং- ০৭(চ-)জাতী:বি:/ক:প:/ ৩১৫৯৩ মূলে সাতকানিয়া আদর্শ মহিলা কলেজকে স্নাতক, বিএসএস (পাস) কোর্সে বাংলা, ইংরেজি, রাষ্ট্রবিজ্ঞান, অর্থনীতি এবং দর্শন বিষয়সমূহ অধিভুক্তি প্রদান করেছে।http://www.dainikazadi.org/details2.php?news_id=3087&table=january2017&date=2017-01-27&page_id=6   তথ্যসূত্র    বহিঃসংযোগ   বিষয়শ্রেণী:সাতকানিয়া উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বাকেরগঞ্জ-৬ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।   সীমানা    ইতিহাস  বাকেরগঞ্জ-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৯১ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোকিম হোসাইন হাওলাদারবাংলাদেশ আওয়ামীলীগ১৯৭৯সিরাজুল হক মন্টুবাংলাদেশ জাতীয়তাবাদী দল ১৯৮৬ এ বি এম রুহুল আমিন হাওলাদার জাতীয় পার্টি ১৯৮৮ এ বি এম রুহুল আমিন হাওলাদার জাতীয় পার্টিআসন বিলুপ্ত   নির্বাচন  বাকেরগঞ্জ-৬ আসনে ১৯৭৩ সালের প্রথম জাতীয় সংসদ নির্বাচন, ১৯৭৯ সালর দ্বিতীয় জাতীয় সংসদ নির্বাচন ১৯৮৬ সালের তৃতীয় জাতীয় সংসদ নির্বাচন এবং ১৯৮৮ সালের চতুর্থ জাতীয় সংসদ নির্বাচন অনুষ্ঠিত হয়েছিল।  আরও দেখুন  প্রথম জাতীয় সংসদ নির্বাচন, ১৯৭৩  প্রথম জাতীয় সংসদ সদস্যদের তালিকা  দ্বিতীয় জাতীয় সংসদ সদস্যদের তালিকা  তৃতীয় জাতীয় সংসদ সদস্যদের তালিকা  চতুর্থ জাতীয় সংসদ সদস্যদের তালিকা  পঞ্চম জাতীয় সংসদ সদস্যদের তালিকা   তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:বরিশাল জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৯১-এ বিলুপ্ত
ফ্র্যাঙ্ক এ. ল্যানজেলা জুনিয়র (; জন্ম: ১ জানুয়ারি ১৯৩৮) হলেন একজন মার্কিন অভিনেতা। তিনি চারটি টনি পুরস্কার অর্জন করেছেন, ফ্রস্ট/নিক্সন নাটকে রিচার্ড নিক্সন চরিত্রে ও দ্য ফাদার নাটকে অঁদ্রে চরিত্রে অভিনয় করে শ্রেষ্ঠ কেন্দ্রীয় অভিনেতা হিসেবে দুটি এবং সিস্কেপ নাটকে লেসলি ও ফরচুন্‌স ফুল নাটকে ফ্লেগন্ত আলেকসান্দ্রভিচ ত্রপাচভ চরিত্রে অভিনয় করে শ্রেষ্ঠ চরিত্রাভিনেতা হিসেবে দুটি পুরস্কার অর্জন করেন। এছাড়া তিনি দুটি অবিই পুরস্কার অর্জন করেছেন।  তার উল্লেখযোগ্য চলচ্চিত্র ভূমিকা হল ডায়েরি অব আ ম্যাড হাউজওয়াইফ (১৯৭০)-এ জর্জ প্রেজার, ড্রাকুলা (১৯৭৯)-এ কাউন্ট ড্রাকুলা, মাস্টার্স অব দ্য ইউনিভার্স (১৯৮৭)-এ স্কেলেটর, ডেভ (১৯৯৩)-এ বব আলেকজান্ডার, গুড নাইট, অ্যান্ড গুড লাক (২০০৫)-এ উইলিয়াম এস. পেলি এবং ফ্রস্ট/নিক্সন (২০০৮)-এ রিচার্ড নিক্সন। ফ্রস্ট/নিক্সন ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ২০১৩ থেকে ২০১৭ সাল পর্যন্ত তিনি এফএক্স চ্যানেলের দি আমেরিকানস ধারাবাহিকে গ্যাব্রিয়েল চরিত্রে অভিনয় করেছেন।  প্রারম্ভিক জীবন ল্যানজেলা ১৯৩৮ সালের ১লা জানুয়ারি নিউ জার্সির বেয়োনে জন্মগ্রহণ করেন। তিনি একজন ইতালীয় মার্কিন বংশোদ্ভূত। তার মাতা অ্যাঞ্জেলিনা এবং পিতা ফ্রাঙ্ক এ. ল্যানজেলা সিনিয়র বেয়োন ব্যারেল ও ড্রাম কোম্পানির সভাপতি। লানজেলা বেয়োনের ওয়াশিংটন এলিমেন্টারি স্কুল ও বেয়োন হাই স্কুলে পড়াশোনা করেন। তারা সপরিবারে নিউ জার্সির সাউথ অরেঞ্জে চলে যাওয়ার পর তিনি কলাম্বিয়া হাই স্কুলে পড়াশোনা করেন। তিনি ১৯৫৯ সালে সিরাকিউস বিশ্ববিদ্যালয় থেকে নাট্যতত্ত্বে স্নাতক ডিগ্রি অর্জন করেন।  কর্মজীবন থাম্ব|200px|২০০৭ সালে টরন্টো আন্তর্জাতিক চলচ্চিত্র উৎসবে ল্যানজেলা।  ল্যানজেলা অফ-ব্রডওয়ে মঞ্চে অভিনয় শুরু করেন, তন্মধ্যে উল্লেখযোগ্য ছিল ১৯৬৩ সালে বুওয়েরি লেন থিয়েটারে দি ইমরালিস্ট এবং ১৯৬৫ সালে রবার্ট লোওয়েল নির্দেশিত দ্য ওল্ড গ্লোরি। ১৯৬৬ সালের ৮ই ডিসেম্বর নিউ ইয়র্কের লিংকন সেন্টারের ভিভিয়ান বিউমন্ট থিয়েটারে ফেদেরিকো গার্সিয়া লর্কার ইয়ের্মা নাটক দিয়ে তার ব্রডওয়ে মঞ্চে অভিষেক হয়। ১৯৬৮ সালে একই মঞ্চে তিনি উইলিয়াম গিবসনের আ ক্রাই অব প্লেয়ার্স-এ উইলিয়াম শেকসপিয়রের যুবক বয়সের ও কল্পিত চরিত্রে অ্যান ব্যানক্রফ্‌টের বিপরীতে অভিনয় করেন। ১৯৭০ সালে মেল ব্রুক্সের দ্য টুয়েলভ চেয়ারস এবং ফ্রাঙ্ক পেরির ডায়েরি অব আ ম্যাড হাউজওয়াইফ চলচ্চিত্র দুটিতে অভিনয় করে তিনি বড় পর্দায় খ্যাতি অর্জন করেন। দ্বিতীয় চলচ্চিত্রটির জন্য তিনি সবচেয়ে সম্ভাবনাময় নবাগত বিভাগে গোল্ডেন গ্লোব পুরস্কারের মনোনয়ন লাভ করেন। ল্যানজেলা ১৯৭৫ সালে সিস্কেপ নাটকে এডওয়ার্ড অ্যালবি চরিত্রে অভিনয় করে তার প্রথম টনি পুরস্কারের মনোনয়ন লাভ করেন।  তথ্যসূত্র  বহিঃসংযোগ           বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:নিউ জার্সির অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী
এস এম শামীম উজ জামান (জন্ম: ২ জানুয়ারী ১৯৬৫) বাংলাদেশ সেনাবাহিনীর একজন অবসরপ্রাপ্ত মেজর জেনারেল। তিনি বাংলাদেশের রাষ্ট্রপতি আবদুল হামিদের সামরিক সচিব হিসেবে দায়িত্ব পালন করেন।   প্রাথমিক জীবন  এস এম শামীম উজ জামান ২ জানুয়ারী ১৯৬৫ সালে খুলনায় জন্মগ্রহণ করেন। তিনি জাতীয় বিশ্ববিদ্যালয় থেকে ডিফেন্স স্টাডিজ বিষয়ে স্নাতকোত্তর ডিগ্রি লাভ করেন। ভারতের মাদ্রাজ বিশ্ববিদ্যালয় থেকে তিনি মিলিটারি সায়েন্স বিষয়ে স্নাতকোত্তর ডিগ্রি লাভ করেন। তিনি মার্কিন যুক্তরাষ্ট্রের হাওয়াইয়ে অ্যাডভান্সড সিকিউরিটি কো-অপারেশন কোর্স, পাকিস্তানে গ্রিন অ্যারো মিসাইল কোর্সের পাশাপাশি ভারতের ওয়েলিংটনে অ্যামি স্টাফ কোর্সে অংশগ্রহণ করেন।  ব্যক্তিগত জীবনে তিনি বিবাহিত এবং দুই সন্তানের জনক।   কর্মজীবন  শামীম বাংলাদেশ মিলিটারি একাডেমি থেকে ১১তম বিএমএ লং কোর্সের সাথে পদাতিক কোরে ২১ ডিসেম্বর ১৯৮৪ সালে বাংলাদেশ সেনাবাহিনীতে কমিশন লাভ করেন। সেনাবাহিনীতে তিনি দায়িত্বে নিয়োজিত ছিলেন কমান্ড পর্যায়সহ বিভিন্ন গুরুত্বপূর্ণ পদে। বাংলাদেশ মিলিটারি একাডেমির প্লাটুন কমান্ডারও ছিলেন। তিনি প্রতিরক্ষা ক্রয় মহাপরিদপ্তর মহাপরিচালক ছিলেন। তিনি বাংলাদেশ সেনাবাহিনীর জেনারেল অফিসার কমান্ডিং (জিওসি) এবং সিলেট এরিয়া কমান্ডার হিসেবে দায়িত্ব পালন করেন।  ২০১৯ সালে তিনি রাষ্ট্রপতি মোঃ আবদুল হামিদের সামরিক সচিব হিসেবে দায়িত্ব পালন করেন। তিনি চার বছরেরও বেশি সময় ধরে কুয়েতে বাংলাদেশ সামরিক কমান্ডের দায়িত্ব পালন করেছেন। তিনি তিউনিসিয়ায় বাংলাদেশের রাষ্ট্রদূত হিসেবে দায়িত্ব পালন করছেন। বর্তমানে তিনি লিবিয়ায় বাংলাদেশের রাষ্ট্রদূত হিসেবে দায়িত্ব পালন করছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী জেনারেল বিষয়শ্রেণী:১৯৬৫-এ জন্ম বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী